Арал (Ноокен району)

Арал — Кыргызстандын Жалал-Абад облусунун Ноокен районундагы айыл. Арал айыл аймагына кирет.

Арал, Ноокен районуна караштуу айыл. Ал Жогорку Арал жана Төмөнкү Арал айылдарынан турат. Райондун борбору Масы кыштагынан 10 км түштүк-чыгаш тарапта, облустун борбору жана темир жол бекети – Жалал-Абад шаарынан 48 км. Кара-Үӊкүр (Тентексай) суусунун оӊ жээгинде жайгашкан. 

Калкы негизинен пахтачылыкта, дан өсүмдүктөрүн жана жашылча өстүрүүдө эмгектенет.

 Тарыхы 
1932-жылы 3 айылдан турган: Бостон, Интернационал, Кашкарплан - Жогорку Арал. 

1934-жылы Бостон айылы – “Новый путь”, Интернационал – “Кахраман”, жогоркусу – Арал колхоздору болгон. Алар Сакалды айылдык кеӊешине караган. 

1960-1961-жылдары колхоздор жоюлуп, Майлысуу тоо кен башкармасынын жумушчуларын мөмө-жемиш жана жашылча менен камсыз кылуу максатында “Арал” көмөкчү чарбасын болуп түзүлгөн. 

Райондун пахта планын көбөйтүү үчүн кайрадан 1964-1965-жылдары “Арал” совхозу болуп түзүлгөн. 

Ал 1972-1973-жылдары “СССРдин 50 жылдыгы” совхозу деп аталган. 

1996-жылга чейин Сельсовет болгон. 

Ленин, Эмгек Кызыл Туу ордендери менен сыйланганЖалалабат облусу: Энциклопедия / Башкы ред.: Ү. Асанов; Редкол.: Ж. Шарипов, А. Акпаралиев, Б. Асанбеков. - Б. : [б. и.], - 2003. ISBN 5-89750-159-9.

 Калкы 
Калкы ― 7313 киши (2009-жылы).
 Өнөр жай  
Пахтаны кайра иштетүүчү заводдору, май чыгаруучу цех, тегирмендер, акжуаздар иштейт. Орто жана башталгыч мектеп, чоң бала-бакча жана спорттук залдар, кесиптик-техникалык окуу жай, амбулатория, фельдшердик-акушердик пункт, аптека, маданият үйү, эс алуучу жайлар жана стадион бар. 

 Булактар 

Категория:Арал айыл аймагы
Категория:Айылдар